Oud-SA'ner in Aus gevonnis vir moord op vrou | Maroela Media
Ahmed Dawood Seedat en sy vrou Fahima Yusuf op hul troudag. Foto: Facebook
'n Voormalige Suid-Afrikaner is in Australië tot 23 jaar tronkstraf gevonnis vir die moord op sy vrou.
Die NZ Herald berig Ahmed Dawood Seedat (37) het skuldig gepleit op aanklag dat hy sy 32-jarige vrou, Fahima Yusuf, in Augustus verlede jaar in hul huis in Carlisle vermoor het.
Seedat, 'n rekenmeester, is in Durban gebore en het in Ladysmith gewoon voor hy na Australië verhuis het.
Volgens Perth Now het Seedat die moord vir weke lank beplan en wou glo vry wees van sy vrou met die hoop om 'n verhouding met sy skoonsuster aan te knoop.
Tydens die verhoor is daar onder meer aangevoer dat Seedat op die internet vir inligting gesoek het oor hoe om 'n liggaam te veras en hoe om iemand lewend te begrawe.
Seedat het sy vrou met 'n voorwerp geslaan terwyl sy geslaap het. Sy het glo wakker geword, maar hy het aangehou om haar aan te val terwyl hulle twee kinders elders in die huis gelê en slaap het. Seedat het Fahima versmoor en haar daarna in hul huis se agterplaas begrawe.
Hy het voor die tyd 'n kontrakteur gekry om 'n gat te grawe en gesê dit is vir 'n swembad vir die egpaar se twee kinders, onderskeidelik twee en vyf jaar oud.
Volgens die berig staan Seedat ook tereg op aanklag dat hy $5,7 miljoen gesteel het.
Een gemors minder in daai Samelewing! Ons sal die tegniek van skuldig pleit by die Aussies moet kry sodat hofsake in die verband vinniger hier afgehandel kan word!!
Slegs 23 jaar. Dit is wanneer daardie mooi vrou 65 sou wees. Die Australiese wetgewer is dus net so swak soos die Van Suid Afrika. Hulle behoort hom te verban uit Aus wanneer hy sy tronkstraf uitgedien het.
Wat Jy gesaai het sal Jy maai maar moenie dink Jy is na 23 jaar vry nie want Jou gewete sal Jou pla vir die res van Jou lewe ! Het Jy al gedink wat gaan Jy vir Jou kinders sê ?
Dalk is 23 jaar in Aus 23 jaar. Hier is Shaik se 15 jaar net 3 jaar, om maar 'n voorbeeld te noem.
Hoekom moor…stap weg…Nes Jason Rhode en Packham….wat het hulle gewen…niks…maar kinders en geliefdes met hartseer agter gelos…en kinders wat nie een can die ouers sal ken nie. Is geld meer belangrik as n lewe? Stap weg…daar is geluk elders.